《听律令乡饮回，赠刘复斋、马弘道》
元代·张昱

晚步河桥念此身，馀生犹幸齿编民。府城无迹非为贱，松菊犹存未是贫。

官府才听新降律，酒垆先问有钱人。衢歌仰咏唐虞化，乡饮俱前老缙绅。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。